Hotărârea Tribunalului (Camera a șaptea) din 13 mai 2020 –

Talanton/Comisia

(Cauza T‑195/18)

„Clauză compromisorie – Al șaptelea program‑cadru pentru activități de cercetare, de dezvoltare tehnologică și demonstrative (2007-2013) – Contract Perform – Costuri eligibile – Rambursare parțială a sumelor plătite – Exercitare abuzivă a unor drepturi contractuale – Principiul bunei‑credințe – Încredere legitimă – Sarcina probei – Cerere reconvențională”

1. Procedură jurisdicțională – Sesizarea Tribunalului în temeiul unei clauze compromisorii – Competența Tribunalului de a judeca o cerere reconvențională – Temei [Art. 256 alin. (1) și art. 272 TFUE] (a se vedea punctele 41 și 42)

2. Procedură jurisdicțională – Sesizarea Tribunalului în temeiul unei clauze compromisorii – Stabilirea dreptului aplicabil contractului [Art. 272 și 340 alin. (1) TFUE] (a se vedea punctele 52-54)

3. Bugetul Uniunii Europene – Contribuție financiară a Uniunii – Obligația beneficiarului de a respecta condițiile de acordare a asistenței – Procedură inițiată de Comisie pentru recuperarea avansurilor plătite – Recuperarea creanțelor Uniunii față de terți – Lipsă de precizie normativă – Lipsă de precizie contractuală – Respectarea termenului rezonabil – Criterii de apreciere (Art. 272 TFUE; Regulamentul nr. 1605/2002 al Consiliului; Regulamentul nr. 2342/2002 al Comisiei) (a se vedea punctele 66-69, 72, 73, 76 și 80)

4. Bugetul Uniunii Europene – Contribuție financiară a Uniunii – Obligația beneficiarului de a respecta condițiile de acordare a asistenței – Justificarea cheltuielilor efectuate – Procedură inițiată de Comisie pentru recuperarea avansurilor plătite – Repartizarea sarcinii probei (Art. 272 TFUE; Decizia nr. 1982/2006 a Parlamentului European și a Consiliului) (a se vedea punctele 121-125)

5. Bugetul Uniunii Europene – Contribuție financiară a Uniunii – Obligația beneficiarului de a respecta condițiile de acordare a asistenței – Finanțare care privește numai cheltuielile angajate efectiv – Justificarea caracterului real al cheltuielilor declarate – Inexistență – Cheltuieli neeligibile (Art. 317 TFUE) (a se vedea punctele 137, 162, 193 și 197)

6. Procedură jurisdicțională – Cerere de sesizare – Cerințe de formă – Expunere sumară a motivelor invocate – Motiv care nu este susținut prin argumente precise – Inadmisibilitate [Statutul Curții de Justiție, art. 21 primul paragraf și art. 53 primul paragraf; Regulamentul de procedură al Tribunalului, art. 76 lit. (d)] (a se vedea punctul 199)

7. Procedură jurisdicțională – Activități de cercetare judecătorească – Expertiză – Putere de apreciere a Tribunalului [Regulamentul de procedură al Tribunalului, art. 88 și 91 lit. (e)] (a se vedea punctul 234)

Obiectul

Pe de o parte, cerere întemeiată pe articolul 272 TFUE prin care se urmărește constatarea faptului că cheltuielile pe care reclamanta le‑a declarat în cadrul acordului de subvenționare nr. 215952 vizând realizarea proiectului intitulat „A sophisticated multi‑parametric system for the continuous‑effective assessment and monitoring of motor status in parkinson’s disease and other neurodegenerative diseases”, încheiat în cadrul celui de al șaptelea program‑cadru pentru activități de cercetare, de dezvoltare tehnologică și demonstrative (2007-2013), erau eligibile și că cererea Comisiei de rambursare a sumelor de 481835,56 euro și de 29694,10 euro, în temeiul acordului de subvenționare menționat, constituia o încălcare a obligațiilor contractuale ale acesteia, precum și, pe de altă parte, cerere reconvențională prin care se urmărește obligarea reclamantei la plata sumei de 481835,56 euro, majorată cu dobânzi.

Dispozitivul

1) Respinge acțiunea.

2) Obligă Talanton Anonymi Emporiki – Symvouleftiki‑Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon la rambursarea către Comisia Europeană, cu titlu de costuri neeligibile, a sumei de 481835,56 euro, majorată cu dobânzi de întârziere la o rată de 3,5 %, începând de la 26 februarie 2018.

3) Obligă Talanton Anonymi Emporiki – Symvouleftiki‑Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon la plata către Comisie, cu titlu de indemnizație forfetară, a sumei de 29694,10 euro, majorată cu dobânzi de întârziere la o rată de de 3,5 %, începând de la 26 februarie 2018.